
Često smo svjedoci kad roditelji kunu i proklinju svoju djecu kada nešto pogriješe. Da li je ovakav postupak roditelja šerijatski ispravan?


* 
* 
* 
* 
* 
* 
* 

 
Proklinjanje svoje djece

Ovakav postupak roditelja je totalno pogrešan i izuzetno opasan. Pogrešan je zbog toga što musliman, u osnovi, treba svim ljudima željeti dobro, a naročito onima za koje je lično odgovoran. Osim toga zabranjeno je neku osobu lično proklinjati. ***[Poslanik](https://pitajucene.com/search/poslanik/questions/ "Pretraži pitanja o poslanicima")*** islama, a.s., nije poslan da proklinje, a on je za nas najbolji i najljepši uzor. Opasan je zbog toga što je roditeljska ***[dova](https://pitajucene.com/search/dova/questions/ "Pretraži pitanja o dovama")*** (kletva) primljena (kabul), tako da se lahko može desiti da se takve kletve i ostvare, a roditelj to, uglavnom, ne bi želio.


Ja savjetujem roditelje da, prije svega, budu strpljivi sa svojom djecom. Svi ljudi griješe, a od djece se, čiji razum i spoznaja nisu na nivou odraslih, očekuje da više griješe nego oni. Nadalje, preporučio bih roditeljima, da umjesto kletve, upućuju najljepše ***[dove](https://pitajucene.com/search/dove/questions/ "Pretraži pitanja o dove")*** za svoju djecu. Neka mole Allaha dž.š. da im djeca budu lijepa, poštena, čestita, poslušna itd., i neka primjenjuju pozitivne metode odgoja, kako bi eventualne devijacije kod njihove djece što bezbolnije ispravili i pomogliih da krenu pravim putem.


Dr. ***[Šukrija Ramić](https://pitajucene.com/search/%C5%A0ukrija+Rami%C4%87/answers/?page=2 "Pretraži odgovore od Šukrija Ramić")***  

Preuzeto sa stranice: <http://www.n-um.com>


